Håkon M.E. Sundaune

Håkon Margido Elnan Sundaune (født 20. desember 1976 i Trondheim, død 19. august 2016)Dødsannonse i Aftenposten 25. august 2016. var en tekstforfatter, bibliotekar og satiriker.

Sundaune har blant annet skrevet, produsert og spilt teater sammen med teaterbandet Sjøkua og spilt i Norges lengste sceneshow Patetisk aften sammen med Stian Hovland Pedersen. Showet varte i 13 timer og fant sted på Brukbar i Trondheim. Han har også skrevet tekster for Hallo i uken i perioden 2002-2009, Kjendissatire-programmet Sladder på TV-Norge og føljetongen En ungkars dagbok i Adresseavisen. Sundaune stod videre bak den satiriske nettavisen Vagbladet, og drev fra 2001Enkeltpersonsforetaket ble registrert i Enhetsregisteret 5. februar 2001, jf. Brønnøysundregistrene. tekstbyrået Sundaune tekst og sånt med slagordet «totalleverandør av vokaler og konsonanter».

Sundaune var utdannet bibliotekar og litteraturviter, og var ansatt ved Nasjonalbiblioteket.

 Produksjon 
 2001: Å åpne ei bru (Sammen med teatergruppa Sjøkua)
 2001: Hjelp, vi gifter oss! (med Sjøkua)
 2001: Sjøkua erklærer hellig jul! (med Sjøkua)
 2002: Patetisk aften på Brukbar i Trondheim. Norges lengste sceneshow, 13 timer langt, sammen med Stian Hovland Pedersen.
 2007: Operaen Forbudsrepublikken
 2008–2011: Eventyrforfatter og -forteller ved Soria Moria Kammermusikkfestival i Mostadmark.
 2010: Bibliotekarens beste venn, en metasøkemotor for alle typer innhold.
 2011: Gjenopptagelse av Vagbladet, en satirisk nettavis.

 Referanser 

 Eksterne lenker 
 Forbudsrepublikken
 www.sundaune.no
 Bibliotekarens beste venn 

Kategori:Norske bibliotekarer
Kategori:Norske humorister
Kategori:Personer fra Steinkjer kommune